Молитвы 

ко пресвятой Цлрице Невесной, 
Приснодеве Млрнн Богородице 


• Под Твое благоутробие прибегаем, Богородице Лево, молитв 
наших не презри в скорбех, но от бед избави нас, едина чистая и 
благословенная. 

Госпоже, устне мои отверзеШи и уста моя возвестят хвалу 
Твою. .. 

Госпоже моя, в помощь мою вонми. Слава Тебе, сирот Мати, 

сотвори милостива Вседержителя Бога. 

• Богородице Дево! Радуйся, благодатная Марие, Господь с 
Тобою; благословенна Ты в женах и благословен плод чрева 
Твоего, яко Спаса родила еси душ наших. 

• Милосердия двери отверзи нам, благословенная Богородице, 
надеющийся на Тя да не погибнем, но да избавимся Тобою от бед, 
Ты бо еси спасение рода христиаНскаго. 

• Благаго Царя благая Мати. Пречистая и Благословенная 
Богородице Марие, милость Сына Твоего и Бога нашего излей на 
страстную мою душу и Твоими молитвами настави мя на деяния 
благая, да прочее время живота моего без порока прейду и Тобою 
рай да обращу, Богородице Дево, едина Чистая и Благословенная. 

• Пресвятая Владычице моя Богородице, святыми Твоими и 

всесильными мольбами отжени от мене смиреннаго и окаяннаср 
раба Твоего: уныние, забвение, неразумие, нерадение и вся 
скверная, лукавая и^сульн'ая помышления от окаяннаго моего 
сердца и от помраченнаго ума моего; и погаси пламень страстей 
моих, яко нищь есмь и окаянен. И избави мя от многих и лютых 
воспоминаний и предприятий, и от всех действ злых своооди мя, 
яко благословенна еси от всех родов, и славится пречестное имя 
Твое во веки веков. Аминь. - 

• О, Пресвятая Госпоже, Владычице моя Богородице, Небесная 
Царице! спаси и избави мя. грешнаго раба Твоего, от напрасныя 
клеветы, от всякия беды и напасти и внезапныя смерти. Помилуй 
мя в дневных часех, и во утренних и вечерних, и во всякое■время 
сохрани мя; стояща, седяща соблюди, и на всяком П У™ ходяща, 
и в нощных часех спяща снабди, покрыи и заступи. Защитимя, 


Владычице Богородице, от всех враг 


моих, видимых и невидимых, 


и от всякаго злаго обстояния. На всяком месте и ** 
бѵди ми, Мати Преблагая, необоримая стена и крепкое заступление 
всегда, ныне, и присно, и во веки веков. Аминь. 

• Ккому возопню, Владычице? К кому прибегну в горести моей, 
аще не к Тебе, Царице Небесная? Кто плач мой и воздыхание мое 
приимет, аще не Ты, Пренепорочная, надеждо христиан и 
пррнбежнще нам, грешным? Кто паче Тебе в напастех защитит. 
Услыши убо стенание мое, и приклони ухо Твое ко мне, Владычице 
Мати Бога .моего, .и не презри мене, требующаго Твоея помощи, 
и -не отрини мене, грешнаго. Вразуми и научи мя, Царице 
Небесная; Не отступи от мене, раба Твоего, Владычице, за 
роптание мое, но буди мне Мати и Заступница. Вручаю себе 

милостивому покрову Твоему: приведи мя, грешнаго, к тихой и 
безмятежной жизни, да плачуся о гресех моих. К кому бо прибегну 
повинныйаз, ащё не к Тебе, упованию и прибежищу грешных, 
надеждою на неизреченную милость Твою и щедроты Твоя 
окрнляем? О Владычице, Царице Небесная! Ты мне упование и 
прибежище, покров и заступление и помощь. Царице моя Преблагая 
и скорая Заступнице, покрый Твоим ходатайством моя прегрешения, 
защити мене от враг видимых и невидимых; умягчи сердца злых 
человек, возстающих на мя. О Мати Господа моего Творца! Ты еси 
корень девства и неувядаемый цвет чистоты. О Богородительнице! 

Ты подаждь ми помощь немощствующему плотскими страстьми и 
болезнующену сердцем, едино бо Твое и с Тобою Твоего Сына и 
Бога нашего имам заступление; и Твоим пречудным заступлением 
да избавлюся от всякие беды и напасти, О ПреНепорочная и 
Преславная Божия'Мати Марие. Темже со упованием глаголю и 
вопию: радуйся, Благодатная; радуйся, Обрадованная; радуйся, 
Преблагословенная: Господь с Тобою! Аминь. 

• О Пресвятая Дево, Мати Господа вышних Сил, небесе и 
земли Царице, града и' земли нашея всемощная Заступнице! 
Приими хвалебно-благодарственное пение сие от.нас, недостойных 
рабов Твоих, и вознеси молитвы наша к престолу Бога Сына 
Твоего, да милостив будет неправдам нашим и пробавит благодать 
Свою чтущим пречестное имя Твое и с верою и любовию 
покланяющимся чудотворному образу Твоему; несмы бо достойны 
от Него помиловани быти, аше не Ты умилостивши Его о нас, 
Владычице, яко вся Тебе от Него возможна суть. Сего ради к Тебе 
прибегаем, яко к несомненней и скорой Заступнице нашей: 
услыши нас, молящихся Тебе, осени нас вседержавным покровом 
Твоим и испроси у Бога Сына Твоего: пастырям нашим ревность 
и бдение о душах; градопровителем мудрость.и силу; судиям 
правду и нелицеприятие; наставникам разум и смиренномудрие; 
супругам любовь и согласие; чадом послушание; обидимым 
терпение; обидящим страх Божий; скорбящим благодушие; 
радующимся воздержание и всем нам — дух разума и благочесия, 
дух милосердия и кротости, дух чистоты и правды. Ей, Госпоже 
Пресвятая! умилосердись на немощныя люди Твоя:- разсеянныя 
собери, заблудшия на путь правый настави, старость поддержи, у 

юныя уцеломудри, младениь ' °° застѵпленн^ воздвигни нас из 
призрением милостивнаго Твоего заст У пле ”“”' ши к зре нию 
глубины греховный и просвети сердечныя очеса н зе Р МН0Г0 

спасения; милостива буди нам зде и тамо, . Р ставльшияся, 
пришельствия, и на страшном суде Сына Тв °® г ' р шу в вечН ой 
же в вере и покаянии от жития сего отцы и братию нашу в 
жизни со Ангелы и со всеми святыми жити сотвори Ты бо еси 
Госпоже, слава небесных и упование земных Ты по °°зе 
надежда И ааступница всех, притекающих к Тебе с вер и * , 
убо молимся и Тебе, яко всемогущей помощнице, сами себе и 
друг друга, и весь живот наш предаем ныне, и присно, и во в 

ВеК « В 6 Пресвятая Дево, Мати Господа Вышняго, всемилостивая 
Заступнице и Покровительнице всех, к Тебе с верою прибегающих. 
Призри с высоты небесныя славы Своея на мя, припадающаго к 
подножию Твоему, услыши смиренную молитву мене, грешна го и 
недостойнаго раба Твоего, и принеси ю^пред возлюбленнаго Сына 
Свело! О, Преблагословенная Богородице! Ты, именуемая всех 
• скоропослушница и скорбящих радосте, услыши и мене скорбнаго. 
Ты — утоление печали, утоли и моя душенвныя болезни и печали, 
Ты — купино неопалимая, сохрани мир и всех нас от вредоносных 
огненных стрел вражиих; Ты — взыскание погибших, не попусти 
мене погибнути в бездне грехов моих; Ты 1 целительница 
страждущих, исцели и мене, уязвленнаго от немощей душевных 
и телесных; Ты — нечаянная радосте, радостию спасения Івоего 
отъемли от мене страх грядущаго мучения; Ты споручницз 
грешных, буди и мне, грешнику, благосердою слоручннцею 
покаяния и спасения моего. На Тебе по Бозе все мое упование 
возлагаю, буди ми выну неусыпная ходатаица и всесильная 
предстательница пред Сыном Твоим, Господом нашим 
Христом, укрепи во мне веру в Него, утверди в любви Его, научи 
мене любити н славити и Тебе, Пресвятую Матерь Божию, 
Преблагословенную Марию: вседержавному покрову Лвоему, 
Богородице, вручаю, себе на вся веки. Аминь. 

• О Пресвятая Госпоже, Дево Богородице, высшая Херувимов 
и Серафимов и Святейшая всех Святых. К Тебе припадаю и 
усердно мол юс я, Преблагословенная рода нашего Заступница, в 
странствий сем земном, многоскорбном и многомятежном, не 
лиши мене Твоего заступления и покрова державнаго. Спаси и 
защити мя, Владычице, от разженных стрел лукаваго врага 
спасения нашего. Укрепи немощную волю мою в делании заповедей 
Христовых; умягчи окаменелое сердце мое любовию к Богу и 
ближним моим, даруй им сокрушение сердечное и покаяние 
истинное, да. очищся от скверны греховныя, возмогу принести 
Творцу благоугодные Ему плоды добрых дел и слодобитися 
мирныя христианския кончины и ответа праваго на страшнем и 











нелицеприятием суде Его. Ей, Госпоже всемилостивая, в час 
грозный смертный наипаче яви мне Твое многомощное заступление,, 
ускори тогда на помощь мне, безпомощному, ц держарною рукою 
Твоею исхити мя из власти лютаго миродержца: воистину бо много 
может молитва Твоя пред лицем Господа и ничтоже невозможно 
ходатайству Твоему, аще токмо восхощеши. Темже, на свитый 
образ Твой умиленно взирая и пред Ним, яко живей Тн с нами 
сущей, покланяйся с упованием благим, сам себе и веер живот мой 
Тебе по Бозе молитвенно предаю и Тя величаю ,с рождшимся от 
Тебе Спасителем нашим, Господом Иисусом Христом, Емуже со 
безначальным Его. Отцем и Пресвятым Духом подобает вся кая , 
слава, честь и поклонение, ныне и присно; н во веки веков. Аминь. 

• Царице моя Преблагая, надеждо моя Пресвятая, приятелище 
сирым и странным заступнице, бедствующим помоще и озлобляемым 
покрове! Зриши мою напасть, зриши мою скорбь, отвеюду 
искушением одержим есть, а заступающаго несть. Ты убо Сама, 

■ Владычице, помози ми, яко немощну; окорми мя, яко странна; 

настави, яко заблудша; уврачуй и спаси, яко безнадежна. Не имам 
бо иная помощи, ни инаго предстательства, ни утешения, токмо 
Тебе, о, Боголюбивая Мати всех скорбящих и обремененных! 
Призри убо на мя, грешнаго и во озлоблении сущаго, и покрын мя - 
пресвятым омофором Твоим, да избавлен буду от всех зол, мя 
обышедших, и восхвалю выну препетое имя Твое. Аминь. 

• Богорадованная Владычице, препрролавленная Мати щедрот 
и человеколюбия, всемилостивая о всем мире Ходатаице, прилежно 
раби твои, к Твоему Божественному предстательству прибегающе 
ипречудному образу .Твоему со умилением припадающе, молимся: 
молитву теплую Сыну Твоему и Богу нашему ертвори,' о, Всепетая 
Царице и Владычице, да всяких болезней и печалей нас Тебе ради, 
избавить и от грехов всяких свободитв, царствия Своего небеснаго 
наследники ны покажет; велие бо и неизреченное, яко Мати, 
имаши дерзновение к Нему и вся можеши, елика восхощеши, 
едина во веки Благая и Благословенная. Аминь. , 

• Заступнице усердная,, благоутробная Господа Мати! К Тебе 
прибегаю аз, окаянный и паче всех человек грешнейшйй: вонми 
гласу моления моего, и вопль мой и стенание услыши. Яко 
беззакония моя превзыдоша главу мою и аз, якоже корабль в 
пучине, погружаюся в мори грехов моих. Но Ты, Всеблагая и 
Милосердая Владычице, не презри мене, отчаяннаго и во всех 
гресех погибающаго; помилуй мя, кающагося во злых делех моих, 
и обрати на путь правый заблуждшую окаянную душу мою. На 
Тебе, Владычице моя Богородице, возлагаю все упование мое. Ты, 
Мати Божия, сохрани и соблюди мя под кровом Твоим, ныне, и 
присно, и во веки веков. Аминь. 








